钦定古今图书集成/明伦汇编/氏族典/第522卷 > 薛季良
## 钦定古今图书集成/明伦汇编/氏族典/第522卷 > 薛季良

按《莆田县志》：“季良字傅叟，兴化县人，珩曾孙。以祖荫
补官，调广州左司理，除登闻检、鼓院。奏言检院乃肺
石路鼓遗意，今民意以为尝试，州县视为具文。臣谓
凡进状宜索案予决，虚者反坐。”诏从之。迁司农寺丞，
丐外，知潮州。慨郡计窘乏，专以廉俭节缩为事。盐使
疑潮盐有遗利，欲增䇲，季良抗论，寝其议。尝自扁其
居曰“廉村。”所著有《千林谩稿》。